ai4bharat/Pralekha huggingface dataset:
आवास एवं शहरी कार्य मंत्रालय
पीएम स्वनिधि योजना के अंतर्गत 15 लाख से ज्यादा ऋण आवेदन प्राप्त हुए
5.5 लाख से ज्यादा ऋणों को स्वीकृति प्रदान की गई
लगभग 2 लाख ऋणों का वितरण किया गया
ऋण स्वीकृत प्रक्रिया को सुगम बनाने और ऋणदाता संस्थाओं के संचालन में तेजी लाने के लिए सॉफ्टवेयर विकसित किया गया
पीएम स्ट्रीट वेंडर्स आत्मनिर्भर निधि  योजना के अंतर्गत अब तक 15 लाख से ज्यादा ऋण आवेदन प्राप्त किए जा चुके हैं। इनमें से साढ़े पांच लाख से ज्यादा ऋणों को स्वीकृति प्रदान की गई है और लगभग दो लाख ऋण वितरित किए गए हैं। आवास एवं शहरी कार्य मंत्रालय द्वारा पीएम स्ट्रीट वेंडर्स आत्मनिर्भर निधि  योजना को लागू किया जा रहा है, जिससे कोविड-19 लॉकडाउन के बाद अपने व्यवसायों को फिर से शुरू करने के लिए 50 लाख स्ट्रीट वेंडर्स को गारंटी मुक्त कार्यशील पूंजी ऋण की सुविधा उपलब्ध कराई जा सके।
ऋण स्वीकृति प्रक्रिया को सुगम बनाने और ऋणदाताओं के संचालन में तेजी लाने के लिए, आवेदनों को सीधे बैंक की शाखाओं में भेजने का निर्णय लिया गया है, जिनकी पहचान वेंडरों द्वारा पसंदीदा ऋणदाताओं के रूप में की गई है या जिस बैंक में उनका बचत खाता है, 'पसंदीदा ऋणदाता' का संकेत नहीं दिए जाने की स्थिति में। इस प्रक्रिया से स्वीकृत ऋणों की संख्या को बढ़ावा मिलने और ऋण वितरण के समय में बहुत कटौती होने की उम्मीद है।
उपर्युक्त प्रक्रिया को सुगम बनाने के लिए एक सॉफ्टवेयर विकसित किया गया है, जिसे 11 सितंबर, 2020 से चालू कर दिया गया है। इस सॉफ्टवेयर का उपयोग करकेलगभग 3 लाख आवेदनों को बैंकों में भेजा जाएगा। इसके बाद से, आवेदनों को पसंदीदा ऋणदाताओं के लिए दैनिक आधार पर और जहां पर कोई पसंदीदा ऋणदाता नहीं दर्शाया गया है उन आवेदनों को साप्ताहिक आधार पर भेजा जाएगा।
इन उपायों के माध्यम से ऋणदाता संस्थाओं द्वारा प्रधानमंत्री स्वनिधि योजना के कार्यान्वयन में तेजी लाने की उम्मीद है, जिससे स्ट्रीट वेंडरों को इस योजना का लाभ प्राप्त हो सके और आत्मनिर्भर भारत का निर्माण हो सकें।.एमजी/एएम/एके/एसएस
(Visitor Counter : 281
प्रधानमंत्री कार्यालय
प्रधानमंत्री ने विभिन्न सरकारी योजनाओं के जनजातीय लाभार्थियों के साथ हुई बातचीत का वीडियो साझा किया
प्रधानमंत्री श्री नरेन्द्र मोदी ने विभिन्न सरकारी योजनाओं के जनजातीय लाभार्थियों के साथ हुई बातचीत का एक वीडियो साझा किया है।
प्रधानमंत्री ने ट्वीट किया;
"विभिन्न सरकारी योजनाओं के जनजातीय लाभार्थियों के साथ बातचीत के बाद मुझे बहुत खुशी हुई। पिछले कुछ वर्षों में, उनके 'ईज ऑफ लिविंग' – यानि उनके जीवन यापन को और आसान बनाया गया है।
कृपया इस वीडियो को देखें…"
विद्युत मंत्रालय
पावरग्रिड ने कोविड-19 महामारी के दौरान महत्वपूर्ण बुनियादी ढांचा सहायता प्रदान किया
भारत सरकार के विद्युत मंत्रालय के तहत महारत्न सीपीएसयू पावर ग्रिड कॉरपोरेशन ऑफ इंडिया लिमिटेड  देशभर के विभिन्न राज्यों को सहायता प्रदान करके कोविड-19 के खिलाफ भारत की लड़ाई में समर्थन और योगदान करने की दिशा में सक्रिय रूप से काम कर रहा है।
बेहतर स्वास्थ्य सुविधाओं की दिशा में योगदान देने के अपने समर्पित प्रयासों के माध्यम से पावरग्रिड ने कॉरपोरेट सामाजिक उत्तरदायित्व  के तहत पंजाब, सिक्किम, मिजोरम और केंद्रशासित प्रदेश लद्दाख को लगभग 2.66 करोड़ रुपये की लागत वाले कोल्ड चेन उपकरण  प्रदान किए हैं।
वहीं लेह और लद्दाख के दूरदराज के इलाकों में कोविड-19 टीकाकरण अभियान को सुविधाजनक बनाने के लिए दो इंसुलेटेड वैन भी उपलब्ध कराई गई हैं। इसके अलावा ऑक्सीजन सहायता के लिए पावरग्रिड, ताऊ देवी लाल स्टेडियम, गुरुग्राम  में 2x50 एनएम3 प्रति घंटे की क्षमता वाले और जैसलमेर  में 50 एनएम3 प्रति घंटे की क्षमता वाले ऑक्सीजन उत्पादन संयंत्र स्थापित करने जा रहा है।
महामारी का सामना करने के लिए एक समग्र दृष्टिकोण अपनाते हुए, पावरग्रिड की वित्तीय सहायता के माध्यम से मदुरै स्थित सरकारी राजाजी अस्पताल हृदय संबंधी समस्याओं के निदान और उपचार के लिए एक कैथीटेराइजेशन प्रयोगशाला स्थापित कर रहा है, जिससे तमिलनाडु की जनता को लाभ होगा।
एक जिम्मेदार कॉरपोरेट नागरिक के रूप में पावरग्रिड, विश्राम सदनों की स्थापना , मुंबई और गुवाहाटी में कैंसर देखभाल सुविधाओं में वृद्धि और देशभर के अस्पतालों/पीएचसी/एसएचसी को एएलएस एंबुलेंस प्रदान करके व कई महत्वपूर्ण हस्तक्षेपों को समर्थन करने के माध्यम से लगातार स्वास्थ्य देखभाल परियोजनाओं की एक श्रृंखला में निवेश कर रहा है और समाज को वापस देने के अपने दर्शन में विश्वास करता है।
उप राष्ट्रपति सचिवालय
उपराष्ट्रपति ने राष्ट्रीय हितों को अपने कार्यों का केंद्र बिंदु बनाने और हिंसा में लिप्त न होने के लिए लोगों का आह्वान किया
उन्होंने कहा कि लोगों को संविधान की भावना के अनुसार शांतिपूर्ण, लोकतांत्रिक तरीकों और कार्यों का अनुपालन करना चाहिए
उन्होंने "टर्बुलेंस एंड ट्रायम्फ - द मोदी इयर्स" नामक पुस्तक का विमोचन किया
श्री नायडू ने कहा कि वे श्री मोदी के "सुधार, प्रदर्शन और परिवर्तन" के मंत्र से बहुत प्रभावित हैं
उपराष्ट्रपति ने कहा कि प्रधानमंत्री श्री मोदी के नेतृत्व में विश्व में भारत की पहुंच में बढ़ोतरी हुई है
उपराष्ट्रपति श्री एम. वेंकैया नायडू ने आज राष्ट्रीय हितों को अपने कार्यों का केंद्र बिंदु बनाने और हिंसा में लिप्त न होने के लिए लोगों का आह्वान किया।
उपराष्ट्रपति भवन नई दिल्ली में राहुल अग्रवाल और भारती एस. प्रधान द्वारा लिखित पुस्तक "टर्बुलेंस एंड ट्रायम्फ - द मोदी इयर्स" का विमोचन करने के बाद उपस्थित जनों को संबोधित करते हुए उन्होंने कहा कि जब असंतोष लोकतंत्र का मूल गुण है, तो लोगों को संविधान की भावना के अनुरूप शांतिपूर्ण, लोकतांत्रिक तरीकों और कार्यों का अनुसरण करना चाहिए।
यह देखते हुए कि एकता, सुरक्षा, अखंडता और संप्रभुता राष्ट्र के लिए सबसे ऊपर हैं तो लोगों को रचनात्मक और सकारात्मक तरीके से आगे बढ़ना चाहिए। उन्होंने कहा कि लोगों को कोई ऐसा काम नहीं करना चाहिए जो देश की छवि को हानि पहुंचाए। उन्होंने यह भी इच्छा जाहिर की कि जनप्रतिनिधियों को लोगों की अपेक्षा पर खरा उतरते हुए संसद और विधानसभाओं के मंच का लोगों के मुद्दों को प्रभावी ढंग से उठाने के लिए उपयोग करना चाहिए।
श्री नायडू ने कहा कि वे श्री मोदी के "सुधार, प्रदर्शन और परिवर्तन" के मंत्र से बहुत प्रभावित हैं। राष्ट्र का बदलाव समय की जरूरत है और अब ऐसा ही हो रहा है। उपराष्ट्रपति ने प्रधानमंत्री द्वारा शुरू किए गए सुधारों की सराहना करते हुए अमेरिका के पूर्व राष्ट्रपति श्री बराक ओबामा द्वारा श्री मोदी के बारे में लिखे गए प्रोफाइल का उल्लेख किया जिसमें श्री ओबामा ने मोदी को प्रमुख सुधारक बताया है।
श्री नायडू ने कहा कि प्रधानमंत्री श्री मोदी स्वच्छ भारत, मेक इन इंडिया, स्किल इंडिया, बेटी बचाओ बेटी पढ़ाओ जैसी अनेक योजनाओं तथा जलवायु परिवर्तन के घातक प्रभावों से निपटने के लिए पर्यावरण संरक्षण पर की पहलों के माध्यम से महात्मा गांधी के दृष्टिकोण को वास्तविकता में बदल रहे हैं।
प्रधानमंत्री द्वारा कृषि उत्पादकता में सुधार लाने और 2022 तक किसानों आय की दोगुनी करने के लिए शुरू की गई पहलों की सराहना करते हुए उपराष्ट्रपति ने अनेक महत्वपूर्ण उपलब्धियां हासिल करने के लिए उनके नेतृत्व में प्रशंसा की क्योंकि उनके नेतृत्व वाले प्रशासन ने ये लक्ष्य बहुत थोड़े समय में हासिल किए हैं।
उपराष्ट्रपति ने यह भी कहा कि मोदी जी ने वस्तु और सेवा कर जैसी अनेक पहलों के माध्यम से अर्थव्यवस्था को नई गति प्रदान की है। सबका साथ, सबका विकास, सबका विश्वास उनके विश्व दृष्टिकोण की एक शानदार अभिव्यक्ति है
उपराष्ट्रपति ने कहा कि श्री मोदी के नेतृत्व में दुनिया में भारत की पहुंच में उल्लेखनीय बढ़ोतरी हुई है। मुझे यह जानकर बहुत खुशी है कि दुनिया आज भारत को पहले से कहीं अधिक मान्यता और सम्मान दे रही है।
यह पुस्तक लिखने के लिए लेखकों बधाई देते हुए उन्होंने यह उम्मीद जाहिर की कि यह पुस्तक श्री नरेंद्र मोदी जी द्वारा दर्शाए गए गुणों को ग्रहण करने के लिए लोगों को प्रेरित करेगी।
ओम बुक्स इंटरनेशनल के प्रकाशक श्री अजय मागो, पब्लिशिंग हाउस के सदस्य, लेखक और अन्य गणमान्य व्यक्ति पुस्तक विमोचन के अवसर पर उपस्थित थे।
रक्षा मंत्रालय
सेना प्रमुख ने स्वदेश में ही विकसित विशेष प्रकार के वाहनों को रक्षा सेवा में शामिल किया
थल सेनाध्यक्ष  जनरल एम एम नरवणे, उप थल सेना प्रमुख लेफ्टिनेंट जनरल मनोज पांडे के साथ पुणे के दो दिवसीय दौरे पर हैं।
बॉम्बे इंजीनियर ग्रुप एंड सेंटर में 12 अप्रैल 2022 को आयोजित एक समारोह के दौरान सेना प्रमुख ने स्वदेश में ही विकसित क्विक रिएक्शन फाइटिंग व्हीकल मीडियम , इन्फैंट्री प्रोटेक्टेड मोबिलिटी व्हीकल  और अल्ट्रा लॉन्ग रेंज ऑब्जर्वेशन के पहले सेट को सेवा में शामिल किया। जिसे टाटा एडवांस्ड सिस्टम लिमिटेड  द्वारा उन्नत प्रणाली से तैयार किया गया है और साथ ही भारत फोर्ज द्वारा विकसित मोनोकोक हल मल्टी रोल माइन प्रोटेक्टेड आर्मर्ड व्हीकल को भी उन्होंने सेवा में नियुक्त किया।
सेना प्रमुख ने भारत सरकार की "आत्मनिर्भर भारत" पहल को मजबूत करने और पिछले कई दशकों से भारतीय सेना के साथ निरंतर जुड़ाव के लिए टाटा तथा भारत फोर्ज की सराहना की। टीएएसएल और भारत फोर्ज द्वारा इन स्वदेशी रूप से विकसित रक्षा प्रणालियों को शामिल करने से भविष्य के युद्धों में भारतीय सेना की परिचालन क्षमताओं में काफी वृद्धि होगी।
इस अवसर पर कई सेवानिवृत्त और सेवारत गणमान्य पदाधिकारी उपस्थित थे।
प्रधानमंत्री कार्यालय
प्रधानमंत्री ने झांसी, उत्तर प्रदेश में जल संरक्षण और भूजल स्तर बढ़ाने की दिशा में किए जा रहे प्रयासों की सराहना की
प्रधानमंत्री श्री नरेन्द्र मोदी ने झांसी, उत्तर प्रदेश में जनभागीदारी के माध्यम से जल संरक्षण और भूजल स्तर बढ़ाने की दिशा में किए जा रहे प्रयासों की सराहना की। श्री मोदी ने इस कार्य में शामिल सभी लोगों को बधाई दी।
झांसी लोकसभा क्षेत्र में विलुप्त हो रही नदियों के पुनरुद्धार और निर्वाचन क्षेत्र में विभिन्न अमृत सरोवरों के निर्माण पर झाँसी के सांसद के एक्स थ्रेड पर प्रतिक्रिया व्यक्त करते हुए, प्रधानमंत्री ने एक्स पर ट्वीट किया;
“उत्तर प्रदेश के झांसी में जल संरक्षण और भूजल स्तर को बढ़ाने के लिए जनभागीदारी से हो रहे इन प्रयासों के परिणाम बेहद उत्साहवर्धक होने के साथ ही देशभर के लिए एक मिसाल हैं। इस कार्य से जुड़े सभी लोगों को मेरी बहुत-बहुत बधाई!”
प्रधानमंत्री कार्यालय
प्रधानमंत्री की कोरिया गणराज्य के राष्ट्रपति के साथ बैठक
प्रधानमंत्री श्री नरेन्द्र मोदी ने 10 सितंबर, 2023 को नई दिल्ली में जी20 शिखर सम्मेलन के मौके पर कोरिया गणराज्य के राष्ट्रपति महामहिम श्री यूं सुक येओल से मुलाकात की।
राष्ट्रपति यूं सुक येओल ने भारत की जी20 अध्यक्षता के लिए प्रधानमंत्री को बधाई दी। उन्होंने चंद्रयान मिशन की सफलता पर भी प्रधानमंत्री को बधाई दी।
दोनों नेताओं ने इस तथ्य को रेखांकित किया कि इस वर्ष दोनों देशों के बीच राजनयिक संबंधों की स्थापना की 50वीं वर्षगांठ है। दोनों नेताओं ने व्यापार एवं निवेश, रक्षा उत्पादन, सेमीकंडक्टर एवं ईवी बैटरी प्रौद्योगिकी सहित द्विपक्षीय विशेष रणनीतिक साझेदारी के विभिन्न क्षेत्रों में हुई प्रगति की समीक्षा की।
दोनों नेताओं ने विभिन्न क्षेत्रीय एवं वैश्विक मुद्दों पर भी विचारों का आदान-प्रदान किया।
संघ लोक सेवा आयोग
केवल महिला उम्मीदवारों के लिए राष्ट्रीय रक्षा अकादमी और नौसेना अकादमी परीक्षा , 2021 के लिए ऑनलाइन आवेदन आमंत्रित
महिला उम्मीदवारों को राष्ट्रीय रक्षा अकादमी और नौसेना अकादमी परीक्षा  के लिए आवेदन करने की अनुमति को लेकर डब्ल्यूपी  संख्या. 1416/2020 कुश कालरा बनाम यूओआई और अन्य द्वारा दायर याचिका पर 18 अगस्त 2021 को दिए उच्चतम न्यायालय के निर्देश के अनुपालन में, संघ लोक सेवा आयोग ने इस परीक्षा के लिए अपनी वेबसाइट  पर आवेदन का ऑनलाइन पोर्टल खोलने का निर्णय लिया है ताकि अविवाहित महिला उम्मीदवार आवेदन कर सकें। इसके लिए सूचना संख्या 10/2021-एनडीए II, जो 2021/09/06 पर प्रकाशित की गई थी, के लिए एक शुद्धिपत्र जारी किया गया है।
उक्त शुद्धिपत्र आयोग की वेबसाइट  पर उपलब्ध है। महिला उम्मीदवारों के लिए आवेदन विंडो 24.09.2021 से 08.10.2021  तक खुली रहेगी।
एमजी/एएम /केजे
(Visitor Counter : 171
रक्षा मंत्रालय
आयुध निर्माणी बोर्ड ने कोविड-19 पृथक वार्डों के लिए 285 बैडों की व्यवस्था की
आयुध निर्माणी बोर्ड  ने कोरोनावायरस  मामलों की देखरेख वाले पृथक वार्डो के लिए 285 बैडों की व्यवस्था की हैं। जबलपुर की वाहन निर्माणी के अस्पतालों में चालीस बैड, इशापुर की मेटल एंड स्टील फैक्ट्री, कासीपुर की गन एंड शेल फैक्ट्री, खड़की की एम्युनिशन फैक्ट्री, कानपुर, खमरिया और अंबाझरी की आयुध निर्माणियों में पृथक वार्डों के लिए प्रत्येक में 30 बैड उपलब्ध कराए गए हैं जबकि अंबरनाथ की आयुध निर्माणी में 25 बैड और अवधी एवं मेदक की भारी वाहन निर्माणियों में प्रत्येक में बीस बैडों की व्यवस्था की गई है।
कैबिनेट सचिव की अध्यक्षता में कल हुई बैठक में स्वास्थ्य और परिवार कल्याण मंत्रालय  के निर्देशानुसार आयुध निर्माणी बोर्ड के अस्पतालों में पृथक वार्डों के लिए इन बैडों की व्यवस्था ओएफबी के अध्यक्ष द्वारा की गई है। ओएफबी, स्वास्थ्य और परिवार कल्याण मंत्रालय के एक सार्वजनिक उपक्रम एचएलएल लाइफकेयर लिमिटेड  द्वारा प्राथमिक आधार पर ऑर्डर की मात्रा के अनुसार व्यक्तिगत सुरक्षा उपकरण और फेस मास्क के उत्पादन का भी प्रयास कर रहा है।
स्वास्थ्य एवं परिवार कल्याण मंत्रालय
स्वास्थ्य एवं परिवार कल्याण राज्यमंत्री श्री अश्विनी कुमार चौबे और ब्रिटेन के दक्षिण-पूर्व एशिया मामलों के राज्यमंत्री ने वीडियो कॉन्फ्रेंसिंग के माध्यम से स्वास्थ्य के क्षेत्र में द्विपक्षीय संबंधों पर चर्चा की
यूनाइटेड किंगडम के राज्यमंत्री ने कोविड-19 के संक्रमण अवधि के दौरान पैरासिटामोल एवं अन्य दवाओं की खरीद में मदद के लिए भारत के प्रधानमंत्री का धन्यवाद किया
स्वास्थ्य एवं परिवार कल्याण राज्यमंत्री श्री अश्विनी कुमार चौबे और ब्रिटेन के दक्षिण-पूर्व एशिया मामलों के राज्यमंत्री लॉर्ड तारिक अहमद ने वीडियो कॉन्फ्रेंसिंग के माध्यम से दोनों देशों के स्वास्थ्य क्षेत्र में द्विपक्षीय संबंधों पर चर्चा की। दोनों मंत्रियों ने कोविड-19 के टीके की वर्तमान स्थिति, जनता तक पहुंचने के प्रयासों और दोनों देशों द्वारा महामारी को रोकने के लिए किये जा रहे उपायों के बारे में विस्तार से चर्चा की।
श्री चौबे ने कहा कि कोविड-19 ने मानवता को एकसाथ आने और इस महामारी से पूरी ताकत एवं संकल्प के साथ लड़ने का मौका दिया है। "सदियों से भारत ने 'वसुधैव कुटुम्बकम' की भावना की वकालत की है, पूरी दुनिया को एक परिवार के रूप में माना है।" इस सांस्कृतिक दृष्टिकोण द्वारा भविष्य में मानवता के लिए एक महत्वपूर्ण भूमिका निभाए जाने के बारे में बताते हुए उन्होंने "इस कठिन समय में एक परिवार के रूप में इस महामारी से लड़ने" की आवश्यकता पर जोर दिया।
स्वास्थ्य के क्षेत्र में निरंतर सहयोग के लिए 2013 में दोनों देशों के बीच जिनेवा में एक समझौता ज्ञापन पर किए गए हस्ताक्षर को याद करते हुए उन्होंने कहा, “स्वास्थ्य के क्षेत्र में भारत और ब्रिटेन के बीच द्विपक्षीय संबंध गहरे एवं मजबूत हैं। समय के साथ दोनों देशों के बीच यह सहयोग और मजबूत हुआ है।”
दोनों देशों के बीच सहयोग बढ़ाने की दृष्टि से अगले संयुक्त कार्य समूह की बैठक के एजेंडे में "आयुष्मान भारत" को एक विषय के रूप में शामिल करने की आवश्यकता पर प्रकाश डालते हुए, केंद्रीय स्वास्थ्य राज्यमंत्री ने दोनों देशों के बीच संबंधों को मजबूत करने के लिए ई-स्वास्थ्य, दवाओं से संबंधित विनियम, नियामक सहयोग, दवाओं के निर्यात, अनुसंधान के क्षेत्र में सहयोग, क्षमता निर्माण आदि के क्षेत्र में मिलकर और आगे काम करने का सुझाव दिया।
यूनाइटेड किंगडम के दक्षिण-पूर्व एशिया मामलों के राज्यमंत्री लॉर्ड तारिक अहमद ने इस अवसर पर कोविड-19 के टीके के संबंध में भारत और यूनाइटेड किंगडम द्वारा किये जा रहे कार्यों की चर्चा की। उन्होंने संक्रमण की इस अवधि के दौरान दवाओं के रूप में भारत की महत्वपूर्ण मदद के लिए प्रधानमंत्री श्री नरेन्द्र मोदी का धन्यवाद किया।
रक्षा मंत्रालय
रक्षा मंत्री श्री राजनाथ सिंह अंडमान निकोबार द्वीप समूह की दो दिवसीय यात्रा पर रवाना हुए
रक्षा मंत्री श्री राजनाथ सिंह आज  अंडमान और निकोबार कमान  की दो दिवसीय यात्रा के लिए नई दिल्ली से रवाना हुए। यात्रा के दौरान, रक्षा मंत्री कमान की रक्षा तैयारियों और कमान के परिचालन क्षेत्रों तथा बाहरी इकाइयों में अवसंरचना के विकास की समीक्षा करेंगे।
रक्षा मंत्री कैंपबेल बे, कार्निक और डिगलीपुर में एएनसी इकाइयों का भी दौरा करेंगे, जहां वे सैनिकों के साथ बातचीत करेंगे।
इस्पात मंत्रालय
आरआईएनएल-विशाखापत्तनम इस्पात संयंत्र में गांधी जयंती मनाई गई
अध्यक्ष एवं प्रबंध निदेशक श्री अतुल भट्ट ने महीने भर चलने वाले स्वच्छता 2.0 विशेष अभियान का शुभारंभ किया
राष्ट्रीय इस्पात निगम लिमिटेड  के विशाखापत्तनम इस्पात संयंत्र की कॉर्पोरेट इकाई आज उक्कुनगरम में महात्मा गांधी जयंती के आयोजन में राष्ट्र के साथ सम्मिलित हुई। आरआईएनएल के अध्यक्ष एवं प्रबंध निदेशक श्री अतुल भट्ट ने विशाखापत्तनम इस्पात संयंत्र की उक्कुनगरम टाउनशिप के सेक्टर-8 में महात्मा गांधी की प्रतिमा पर माल्यार्पण किया तथा महात्मा गांधी पार्क में उन्हें श्रद्धांजलि अर्पित की।
इस अवसर पर श्री अतुल भट्ट ने कहा कि महात्मा गांधी ने अहिंसा और सत्य पर अपने मजबूत दर्शन के साथ दुनिया के सामने यह सिद्ध कर दिया कि आगे का रास्ता आसान न हो फिर भी यह निश्चित रूप से अपने लक्ष्यों को प्राप्त करने का सबसे प्रभावी तरीका है। यह उनका विश्वास ही था जिससे उन्हें इतिहासकारों द्वारा “दुनिया के सबसे महान स्वतंत्रता सेनानियों में से एक के रूप में देखा और सराहा गया।”
इस अवसर पर भगवद्गीता, कुरान, गुरुग्रंथ साहिब, बुद्ध प्रवचनम, बाइबिल का पाठ किया गया तथा विशाल महिला समिति के सदस्यों ने भजन प्रस्तुतियां दी। उसके बाद मुख्य महाप्रबंधक, निदेशकों और कार्यक्रम में उपस्थित सभी लोगों ने स्वच्छता की शपथ ली।
प्रशासनिक सुधार एवं लोक शिकायत विभाग, कार्मिक लोक शिकायत और पेंशन मंत्रालय, भारत सरकार से प्राप्त परिपत्र का अनुपालन करते हुए श्री अतुल भट्ट, अध्यक्ष एवं प्रबंध निदेशक, आरआईएनएल ने विशेष स्वच्छता अभियान 2.0 का शुभारंभ किया जो आज 2 अक्टूबर 2022 से 31 अक्टूबर 2022 तक राष्ट्रीय इस्पात निगम लिमिटेड में आयोजित किया जाएगा।
विशेष स्वच्छता अभियान के दौरान स्थान प्रबंधन, स्क्रैप के निस्तारण, अभिलेख प्रबंधन, लंबित मामलों के निपटान आदि पर ध्यान दिया जाएगा। इस दौरान संयंत्र एवं खान के विभिन्न क्षेत्रों में सामूहिक सफाई अभियान, स्कूली बच्चों के लिए 'व्यक्तिगत स्वच्छता' पर कार्यक्रम- बाल स्वच्छता जागृति जैसा जागरूकता अभियान, हाई स्कूलों की छात्राओं को 'मासिक धर्म स्वच्छता' पर जागरूकता कार्यक्रम - परिवर्तन , कपड़े के थैलों का वितरण, सफाई पखवाड़ा जैसे महीने भर चलने वाली गतिविधियाँ आदि की योजना बनाई गई है।
इस विशेष अभियान के एक हिस्से के रूप में श्री अतुल भट्ट ने डॉ. एस. किरण कुमार, एएमएचओ, जीवीएमसी, गाजुवाका को "डोर-टू-डोर कचरा संग्रह वाहन" और "पुश कार्ट्स" प्रदान किए जो विशाखापत्तनम इस्पात संयंत्र के आसपास के क्षेत्रों में ठोस अपशिष्ट प्रबंधन के कार्य में ग्रेटर विशाखा नगर निगम विशाखापत्तनम की सहायता करेंगे। आरआईएनएल जीवीएमसी को 65 पुश कार्ट प्रदान करेगा। बाद में श्री अतुल भट्ट ने सेक्टर-8, महात्मा गांधी पार्क के आसपास जॉगिंग करते समय एक प्लॉग रन का उद्घाटन किया जिसे विशाखापत्तनम इस्पात संयंत्र के खेल विभाग द्वारा आयोजित किया गया था। श्री अतुल भट्ट, श्रीमती नुपुर भट्ट और निदेशकों ने जागरूकता पैदा करने और उक्कुनगरम टाउनशिप को प्लास्टिक मुक्त बनाने के लिए सेक्टर-8 शॉपिंग कॉम्प्लेक्स में अनुबंधित श्रमिकों को कपड़े के थैले वितरित किए।
आरआईएनएल के वरिष्ठ अधिकारियों, एसईए के प्रतिनिधियों, संघ के नेताओं, अनुसूचित जाती एवं जनजाति एसोसिएशन, सार्वजनिक क्षेत्र की महिलाओं के प्रतिनिधियों और कर्मचारियों ने इस कार्यक्रम में भाग लिया और महात्मा गांधी को पुष्पांजलि भी अर्पित की।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 192.67 करोड़ टीके लगाए जा चुके हैं
भारत में सक्रिय मरीजों की संख्या 14,971 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 1,977 लोग स्वस्थ हुए,अब तक स्वस्थ हुए कुल लोगों की संख्या 4,26,02,714 है
पिछले 24 घंटों में 2,124 नए मामले सामने आए
दैनिक सक्रिय मामलों की दर 0.46 प्रतिशत है
साप्ताहिक सक्रिय मामलों की दर 0.49 प्रतिशत है
अब तक 84.79 करोड़ जांच की जा चुकी हैं,बीते चौबीस घंटों में 4,58,924 जांच की गई
इस्पात मंत्रालय
सेल ने “सेल स्वर्ण जयंती कहानी लेखन प्रतियोगिता- 2022” के परिणामों की घोषणा की
स्टील अथॉरिटी ऑफ इंडिया लिमिटेड  ने आज “स्वर्ण जयंती कहानी लेखन प्रतियोगिता – 2022” के परिणामों की घोषणा की। इस प्रतियोगिता का शुभारंभ 27 मई, 2022 को सेल के वर्तमान “स्वर्ण जयंती वर्ष”  के दौरान किया गया था। हिंदी और अंग्रेजी, दोनों, भाषाओं में आयोजित यह प्रतियोगिता “पिछले पांच दशकों में राष्ट्र निर्माण में सेल के योगदान” पर केन्द्रित थी।
हिन्दी संवर्ग में, छत्तीसगढ़ के भिलाई के श्री दानी प्रसाद शर्मा ने प्रथम पुरस्कार प्राप्त किया है। छत्तीसगढ़ के रायपुर के डॉ. कमलेश गोगिया ने द्वितीय पुरस्कार जीता और नई दिल्ली के लक्ष्मी नगर के श्री रमेश चंद को तीसरा पुरस्कार विजेता घोषित किया गया। उत्तर प्रदेश के गाजियाबाद की सुश्री अनिमिका सहाय ने सांत्वना पुरस्कार जीता है।
अंग्रेजी संवर्ग में, पश्चिम बंगाल के दुर्गापुर की सुश्री सुमोना राठौर ने प्रथम पुरस्कार जीता है। तीन लोगों -ओडिशा के राउरकेला की सुश्री अनिंदिता महापात्रा, ओडिशा के राउरकेला की सुश्री मुनमुन मित्रा और पश्चिम बंगाल के बर्नपुर के श्री अभिलाष कुमार शर्मा - ने दूसरा पुरस्कार जीता। इसी तरह, तीसरा पुरस्कार भी तीन लोगों- झारखंड के रांची के श्री राजीब बनर्जी, पश्चिम बंगाल के बर्नपुर के श्री पीयूष कमल और उत्तर प्रदेश के गाजियाबाद की सुश्री अद्विका सहाय ने जीता। सांत्वना पुरस्कार भी तीन लोगों में बांटा गया।
इस प्रतियोगिता का आयोजन प्रतिभागियों को अपनी रचनात्मकता और लेखन कौशल दिखाने का अवसर प्रदान करने के लिए किया गया था। इस प्रतियोगिता में देश भर से बड़ी संख्या में प्रतिभागियों ने भाग लिया और अपनी कहानियों के माध्यम से पिछले पांच दशकों में राष्ट्र और समाज के निर्माण में सेल की भूमिका को दर्शाया। सभी विजेताओं को आकर्षक पुरस्कार और प्रमाण पत्र प्रदान किए जायेंगे। सभी प्रतिभागियों को भागीदारी प्रमाण पत्र प्रदान किया जाएगा।
उपभोक्ता कार्य, खाद्य एवं सार्वजनिक वितरण मंत्रालय
खाद्य और सार्वजनिक वितरण विभाग राज्यों और केन्द्र शासित प्रदेशों के खाद्य मंत्रियों का राष्ट्रीय सम्मेलन कल आयोजित करेगा
केन्द्रीय उपभोक्ता मामले, खाद्य एवं सार्वजनिक वितरण मंत्री श्री पीयूष गोयल सम्मेलन की अध्यक्षता करेंगे और चीनी-इथेनॉल पोर्टल की शुरुआत करेंगे
उपभोक्ता मामले, खाद्य एवं सार्वजनिक वितरण मंत्रालय का खाद्य और सार्वजनिक वितरण विभाग, बुधवार, 5 जुलाई 2023 को नई दिल्ली में 'खाद्य मंत्रियों का राष्ट्रीय सम्मेलन' आयोजित कर रहा है। सम्मेलन का उद्देश्य खरीफ विपणन मौसम  2023-24 के दौरान मोटे अनाज की खरीद के लिए एक कार्य योजना तैयार करना, पीएमजीकेएवाई के प्रभावी कार्यान्वयन के लिए सरकार द्वारा की गई प्रमुख पहलों पर चर्चा करना, राज्यों/केंन्द्र शासित प्रदेशों की सर्वश्रेष्ठ कार्य प्रणालियों का प्रसार करना और खाद्य एवं पोषण सुरक्षा पर विशेष ध्यान देकर इसे मजबूत बनाना है।
केन्द्रीय उपभोक्ता मामले, खाद्य एवं सार्वजनिक वितरण, वाणिज्य एवं उद्योग तथा वस्त्र मंत्री श्री पीयूष गोयल सम्मेलन की अध्यक्षता करेंगे। सम्मेलन में केन्द्रीय उपभोक्ता मामेल, खाद्य एवं सार्वजनिक वितरण राज्य मंत्री सुश्री साध्वी निरंजन ज्योति और श्री अश्विनी कुमार चौबे तथा राज्यों/केन्द्र शासित प्रदेशों के खाद्य और नागरिक आपूर्ति मंत्री भी उपस्थित रहेंगे।
सम्मेलन का मुख्य आकर्षण श्री पीयूष गोयल द्वारा चीनी-इथेनॉल पोर्टल का शुभारंभ होगा। चर्चा के अन्य प्रमुख बिंदुओं में स्मार्ट-पीडीएस का कार्यान्वयन, आपूर्ति श्रृंखला का अधिकतम उपयोग, खरीद केन्द्रों की ग्रेडिंग और उचित दर की दुकानों  का बदलाव शामिल है।
यह सम्मेलन देश में खाद्य और पोषण सुरक्षा इकोसिस्टम में बदलाव के लिए चुनौतियों और अवसरों पर विचार करने तथा 2023-24 का रोडमैप तैयार करने के लिए एक मंच के रूप में काम करेगा।
पिछले 9 वर्षों में खाद्य और सार्वजनिक वितरण विभाग ने समाज के गरीब और कमजोर वर्गों तक खाद्यान्न की लक्षित और समय पर डिलीवरी सुनिश्चित करने के लिए अनेक पहल की हैं। 1 जनवरी, 2023 से प्रमुख योजना, प्रधानमंत्री गरीब कल्याण अन्न योजना  के कार्यान्वयन ने लगभग 80 करोड़ लाभार्थियों को मुफ्त खाद्यान्न का प्रावधान सक्षम कर दिया है।
इन महत्वपूर्ण उपायों के माध्यम से, टीपीडीएस को मजबूत किया गया है और इसकी दक्षता में वृद्धि हुई है। प्रणाली में प्रगति और सुधार को आगे बनाए रखने के लिए, विभाग प्रणाली की दक्षता बढ़ाने और खाद्य और पोषण सुरक्षा पर ध्यान केंद्रित करने के लिए नई पहल शुरू करने की योजना बना रहा है।
सम्मेलन में देश भर के राज्यों/केन्द्र शासित प्रदेशों के खाद्य मंत्री और खाद्य सचिव उपस्थित होंगे और खाद्य तथा नागरिक आपूर्ति के क्षेत्र के समग्र विकास के लिए सहयोग बढ़ाएंगे और जानकारी को साझा करेंगे।
इस महत्वपूर्ण आयोजन का उद्देश्य मोटे अनाज की खरीद, खरीद केन्द्रों की ग्रेडिंग, पीएमजीकेएवाई के प्रभावी कार्यान्वयन, स्मार्ट-पीडीएस के कार्यान्वयन, चीनी-इथेनॉल पोर्टल की शुरुआत और 9 वर्षीय उपलब्धि पुस्तिका से संबंधित महत्वपूर्ण विषयों पर चर्चा तथा रणनीति तैयार करना है।
सम्मेलन सभी प्रतिभागियों को खाद्य और नागरिक आपूर्ति क्षेत्र के कामकाज को बढ़ाने के लिए विचारों, जानकारी और सर्वोत्तम कार्य प्रणालियों का आदान-प्रदान करने का अवसर प्रदान करेगा।
प्रधानमंत्री कार्यालय
प्रधानमंत्री ने राष्ट्रीय भर्ती एजेंसी की स्थापना पर प्रसन्नता व्यक्त की
प्रधानमंत्री श्री नरेन्द्र मोदी ने राष्ट्रीय भर्ती एजेंसी की स्थापना पर प्रसन्नता व्यक्त की है।
प्रधानमंत्री ने कहा, "राष्ट्रीय भर्ती एजेंसी करोड़ों युवाओं के लिए एक वरदान साबित होगी। सामान्य योग्यता परीक्षा  के जरियेइससे अनेक परीक्षाएं खत्म हो जाएंगी और कीमती समय के साथ-साथ संसाधनों की भी बचत होगी। इससे पारदर्शिता को भी बड़ा बढ़ावा मिलेगा।"